**КОМИ РЕСПУБЛИКАЛÖН ОЛАНПАС**

**Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун**

**видзан юкöнын öткымын мог йылысь**

Примитöма Коми Республикаса

Каналан Сöветöн 2013 вося вöльгым тöлысь 21 лунö

Тайö Оланпас «Гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзöм йылысь» Федеральнöй оланпас серти ладмöдö Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын артмысьйитöдъяс серти могъяс.

**1 статья.** Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнынКоми Республикаса Каналан Сöветлöн уджмогъясö пырö:

1) Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын Коми Республикаса оланпасъяс да мукöд нормативнöй инöда акт примитöм;

2) Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын Коми Республикаса оланпасъясö кутчысьöм да олöмö пöртöм бöрся контроль;

3) мукöд уджмог, мый индöма федеральнöй оланпастэчасöн Россия Федерацияса субъектъяслöн оланпас пыртысь (бöрйӧм) канму власьт органъяслöн уджмогъясöн.

**2 статья.** Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын Коми Республикаса Веськöдлан котырлöн уджмогъясö пырö:

1) Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын уджмогъяс серти мортлысь да гражданинлысь инöдъяс дорйöм;

2) Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзöм серти мероприятиеяс лöсьöдöм да збыльмöдöм;

3) гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын Коми Республикаса олöмö пöртысь власьт органъяслысь, Коми Республика мутасын йöзлысь дзоньвидзалун видзан канму системаса, йöзлысь дзоньвидзалун видзан муниципальнöй системаса да аспом системаса субъектъяслысь табак куритöмысь дугöдчöм вылö, табак дорö кыскöмысь да табак куритöмысь бурдöдöм вылö веськöдöм медицина отсöг гражданалы сетöм серти удж ладмöдöм;

4) Коми Республика мутасын гöгöртас вылӧ табак тшынлöн тöдчöмысь видзан да табак куритöмсö чинтан мероприятиеяс збыльмöдан окталун серти мониторинг нуöдöмын да донъялöмын участвуйтöм;

5) Коми Республика пасьтала табак куритöм йылысь, табак куритöмсö чинтöм серти збыльмöдан да (либö) планируйтан мероприятиеяс йылысь меставывса асвеськöдлан органъяслы да олысьяслы юöртöм, табак куритöмлöн лёклун йылысь да гöгöрса табак тшынлöн лёка тöдчöм йылысь олысьяслы юöртöм, сы лыдын йöзöс юöртан средствоясын юöртан кампанияяс нуöдöм пыр;

6) табак куритöмлöн лёклун йылысь да гöгöрса табак тшынлöн лёка тöдчöм йылысь Коми Республика мутасын олысьяслы юöртöм серти материалъяс олöмö пöртысь власьт федеральнöй органкöд сöгласуйтöм, кодi вöчö йöзлысь дзоньвидзалун видзан юкöнын канму политика лöсьöдöм да збыльмöдöм кузя да нормативно-инöда веськöдлöм кузя удж;

7) Коми Республика мутасын йöзлысь дзоньвидзанлун видзан юкöнын оланпастэчас серти Коми Республикаса медицина организацияясын табак куритöмысь дугöдчöм вылö, табак дорö кыскöмысь да табак куритöмысь бурдöдöм вылö веськöдöм медицина отсöг гражданалы сетöмсö котыртöм;

8) гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын оланпастэчас торкöм серти юалöмъяс кузя гражданалöн, сы лыдын асшöр уджалысьяслöн, да юридическöй кывкутысьяслöн шыöдчöм могысь отсöг сетан телефонъяс лöсьöдöм вылö инöд кутöм либö «Öтуввез» юöртан-телекоммуникация везйöн вöдитчöм;

9) гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзöм вылö веськöдöм содтöд мераяс примитöм;

10) федеральнöй оланпастэчас серти да Коми Республикаса оланпастэчас серти мукöд уджмог.

Коми Республика мутасын гöгöртас вылӧ табак тшынлöн да табак куритӧмысь коляслӧн тöдчöмысь гражданалысь дзоньвидзалун видзан юкöнын Коми Республикаса Веськöдлан котырлöн уджмогъяс, мыйясöс индöма тайö статьялöн медводдза юкöнса 1 – 8, 10 пунктъясын, збыльмöдсьöны Коми Республикаса Веськöдлан котырöн ас кежысь либö сыöн уполномочитöм Коми Республикаса олöмö пöртысь власьт органъясӧн.

**3 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Веськöдлан котырлы примитны нормативнöй инöда актъяс, мыйяс могмöдöны тайö Оланпас збыльмöдöмсö.

Коми Республикаса Юралысь В. М. Гайзер

Сыктывкар

2013 вося вöльгым тöлысь 28 лун

114-РЗ №

Хазова, 4401 пас